Proiect
 UE 
GUVERNUL REPUBLICII MOLDOVA
HOTĂRÂRE nr._______
din _________________2026
Chișinău
pentru aprobarea Procedurii de demonstrare a nivelului de conformitate a liniilor feroviare existente cu parametrii de bază ai specificațiilor tehnice de interoperabilitate
------------------------------------------------------------------
 În temeiul art. 91 alin. (1) pct. 5), alin. (10) din Codul transportului feroviar nr.19/2022 (Monitorul Oficial al Republicii Moldova, 2022,  Nr. 45-52, art. 57), cu modificările ulterioare, și al Legii nr. 112/2014 pentru ratificarea Acordului de Asociere între Republica Moldova, pe de o parte, și Uniunea Europeană și Comunitatea Europeană a Energiei Atomice și statele membre ale acestora, pe de altă parte (Monitorul Oficial al Republicii Moldova, 2014, nr. 185-199, art. 442) Guvernul HOTĂRĂŞTE: 
Prezenta Hotărâre se aliniază la Recomandarea Comisiei 2014/881/UE din 18 noiembrie 2014, privind procedura de demonstrare a nivelului de conformitate a liniilor feroviare existente cu parametrii de bază ai specificațiilor tehnice de interoperabilitate, publicată în Jurnalul Oficial al Uniunii Europene L 356 din 12 decembrie 2014, CELEX: 32014H0881.
 1. Se aprobă Procedura de demonstrare a nivelului de conformitate a liniilor feroviare existente cu parametrii de bază ai specificațiilor tehnice de interoperabilitate (se anexează). 
          2. Controlul asupra executării prezentei hotărâri se pune în sarcina Ministerului Infrastructurii și Dezvoltării Regionale.
3. Prezenta hotărâre intră în vigoare la expirarea termenului de o lună de la data publicării în Monitorul Oficial al Republicii Moldova.

Prim-ministru 						 Vasile TOFAN
Contrasemnează:
        Viceprim-ministru, 
         ministrul infrastructurii
         și dezvoltării regionale                                            Vladimir BOLEA




Aprobată
 prin Hotărârea Guvernului nr.      /2026



Procedura de demonstrare a nivelului de conformitate
a liniilor feroviare existente cu parametrii de bază
ai specificațiilor tehnice de interoperabilitate

1. Introducere
1.1. domeniul tehnic de aplicare a prezentei proceduri include următoarele subsisteme structurale ale sistemului feroviar:


1.1.1. subsistemul structural  Infrastructură;
1.1.2. subsistemul structural Energie.
Acestea sunt incluse în lista subsistemelor din anexa nr. 2 la Regulamentul de interoperabilitate a sistemului feroviar, aprobat prin Hotărârea Guvernului nr. 725/2024.
1.2. domeniul de aplicare geografic al prezentei proceduri este sistemul feroviar național, astfel cum este reglementat de Regulamentul  de interoperabilitate a sistemului feroviar, aprobat prin Hotărârea Guvernului nr. 725/2024.
1.3. în sensul prezentei proceduri:
1.3.1. „IE” înseamnă infrastructura existentă (instalații fixe) care nu este supusă procedurii de verificare „CE”;
1.3.2. „Demonstrarea conformității prin IE” înseamnă verificarea faptului dacă parametrii de bază ai unui subsistem și/sau ai unui element al liniilor existente respectă cerințele STI-urilor relevante;
1.3.3. certificatul de demonstrație „IE” este documentul emis de un evaluator independent ca urmare a demonstrării conformității IE;
1.3.4. „Declarația de demonstrație “IE” este documentul emis de un solicitant după primirea certificatului de demonstrație IE.
2. Procedura de demonstrare a conformității cu specificațiile tehnice de interoperabilitate pentru liniile existente 
  2.1. procedura poate fi aplicată pentru demonstrarea conformității instalațiilor fixe existente cu STI-urile fără a fi supuse procedurii de verificare „CE”;
  2.1.2.  această procedură nu este obligatorie, dar poate fi utilizată pe bază voluntară.
2.2. procedura de demonstrarea nivelului de conformitate cu parametrii de bază ai STI-ului:
2.2.1. procedura de demonstrare a nivelului de conformitate cu parametrii de bază ai STI este procedura de demonstrare a conformității prin intermediul IE. În cadrul acestei proceduri, solicitantul îndeplinește obligațiile prevăzute la punctele 2.2.2, 2.2.3, 2.2.5.2 și 2.2.5.3 și garantează și declară pe răspunderea sa exclusivă că subsistemul în cauză, care a fost supus prevederilor punctului 2.2.4, îndeplinește cerințele STI-ului (STI-urilor) relevant(e);
2.2.2. solicitantul depune o cerere pentru demonstrarea IE a conformității subsistemului la un evaluator independent ales de acesta. Cererea include:
2.2.2.1. numele și adresa solicitantului și, în cazul în care cererea este depusă de reprezentantul autorizat, precum și numele și adresa acestuia;
2.2.2.2. documentația tehnică.
2.2.3. documentația tehnică:
2.2.3.1. solicitantul întocmește documentația tehnică și o pune la dispoziția evaluatorului independent menționat la punctul 2.2.4. Documentația permite demonstrarea nivelului de conformitate al subsistemelor existente cu parametrii de bază ai STI-urilor relevante;
2.2.3.2. documentația tehnică conține, acolo unde este cazul, următoarele elemente:
2.2.3.2.1. o descriere generală a subsistemului existent;
2.2.3.2.2. documentele necesare pentru întocmirea dosarului tehnic;
2.2.3.2.3. o listă a standardelor armonizate ale căror referințe au fost publicate în Monitorul Oficial al Republicii Moldova, a altor specificații tehnice relevante și a specificațiilor tehnice naționale aplicabile, utilizate integral sau parțial, precum și descrierea soluțiilor adoptate pentru îndeplinirea cerințelor STI relevante, în cazul în care aceste standarde sau specificații nu au fost aplicate. În cazul aplicării parțiale, documentația tehnică specifică părțile care au fost aplicate;
2.2.3.2.4. condițiile de utilizare a subsistemului (restricții privind timpul sau distanța de rulare, limite de uzură etc.);
2.2.3.2.5. descrieri și explicații necesare pentru înțelegerea funcționării și întreținerii subsistemului;
2.2.3.2.6. condițiile de întreținere și documentația tehnică privind întreținerea subsistemului;
2.2.3.2.7. orice cerințe tehnice specificate în STI-urile relevante care trebuie luate în considerare în timpul întreținerii sau exploatării subsistemului;
2.2.3.2.8. orice alte dovezi tehnice adecvate, care demonstrează că verificările sau testele anterioare au fost efectuate cu succes, în condiții comparabile, de către organisme competente.
2.2.3.3. solicitantul păstrează documentația tehnică la dispoziția Autorității Feroviare  pe toată durata de viață a subsistemului.
2.2.4. procedura pentru demonstrarea nivelului de conformitate cu parametrii de bază ai STI-ului:
2.2.4.1. evaluatorul independent ales de solicitant ia în considerare dovezile examinărilor, verificărilor sau testelor efectuate de alte organisme sau de către solicitant;
  2.2.4.2. dovezile colectate de evaluatorul independent trebuie să fie adecvate și suficiente pentru a demonstra nivelul de conformitate cu cerințele STI-urilor relevante și că au fost efectuate toate verificările și testele necesare și corespunzătoare;
  2.2.4.3. dacă subsistemul existent îndeplinește cerințele STI-urilor relevante, evaluatorul independent  emite  certificatul de demonstrație IE.
2.2.5. declarația IE privind demonstrația:
2.2.5.1. solicitantul întocmește o declarație IE de demonstrație scrisă pentru subsistem și o păstrează pe toată durata de viață a subsistemului. Declarația IE de demonstrație identifică subsistemul pentru care a fost întocmită;
  2.2.5.2. declarația IE privind demonstrația și documentele însoțitoare sunt redactate în conformitate cu punctul 2.5 din prezenta procedură;
  2.2.5.3. o copie a declarației IE de demonstrație se pune la dispoziția Autorității Feroviare, la cerere.
2.2.6. dosarul tehnic:
  2.2.6.1. evaluatorul independent este responsabil pentru întocmirea dosarului tehnic care însoțește declarația de demonstrație IE;
  2.2.6.2. dosarul tehnic care însoțește declarația de demonstrație IE se transmite solicitantului;
  2.2.6.3. solicitantul păstrează o copie a dosarului tehnic pe toată durata de viață a subsistemului. O copie a dosarului tehnic poate fi transmisă autorităților competente din alte state, în condițiile tratatelor internaționale la care Republica Moldova este parte. 
2.3. caracteristicile care trebuie evaluate la aplicarea procedurii de demonstrare a nivelului de conformitate cu parametrii de bază ai STI sunt stabilite în:
2.3.1. Tabelul nr. 1 pentru subsistemul structural Infrastructură;
2.3.2. Tabelul  nr. 2 pentru subsistemul structural Energie.

Tabelul nr. 1

Evaluarea subsistemului structural Infrastructură de demonstrare a conformității IE
	Caracteristicile care trebuie evaluate (STI INF)
	Linia existentă nu este supusă verificării CE
	Proceduri particulare de evaluare

	
	1
	2

	Gabaritul de liberă trecere (4.2.3.1)
	X
	6.2.4.1

	Distanța dintre axele firelor de cale ferată (4.2.3.2)
	X
	6.2.4.2

	Declivitățile maxime (4.2.3.3)
	X
	 

	Raza minimă a curbei orizontale (4.2.3.4)
	X
	6.2.4.4

	Raza minimă a curbei verticale (4.2.3.5)
	X
	6.2.4.4

	Ecartamentul nominal al liniilor (4.2.4.1)
	X
	6.2.4.3

	Supraînălțarea (4.2.4.2)
	X
	6.2.4.4

	Insuficiența de supraînălțare (4.2.4.3)
	X
	6.2.4.4
6.2.4.5

	Variația bruscă a insuficienței de supraînălțare (4.2.4.4)
	X
	6.2.4.4

	Conicitate echivalentă (4.2.4.5)
	X
	6.2.4.6

	Profilul capului de șină pentru linie curentă (4.2.4.6)
	 nu se aplica
	6.2.4.7

	Înclinarea șinei (4.2.4.7)
	X
	 

	Geometria de proiectare a aparatelor de cale (4.2.5.1)
	X
	6.2.4.8

	Utilizarea inimilor cu vârf mobil (4.2.5.2)
	X
	6.2.4.8

	Lungimea maximă a încrucișărilor duble fixe  (4.2.5.3)
	X
	6.2.4.8

	Rezistența liniei la sarcini verticale (4.2.6.1)
	X
	6.2.5

	Rezistența liniei la sarcini  longitudinale  (4.2.6.2)
	X
	6.2.5

	Rezistența liniei la sarcini laterale (4.2.6.3)
	X
	6.2.5

	Rezistența podurilor noi la sarcini de trafic (4.2.7.1)
	 nu se aplica
	 

	Sarcina  verticală echivalentă pentru  terasament noi și efecte ale solului asupra structurilor noi (4.2.7.2)
	 nu se aplica
	 

	Rezistența structurilor noi situate deasupra   liniilor sau adiacent acestora  (4.2.7.3)
	 nu se aplica
	 

	Rezistența podurilor și terasamentelor existente la sarcinile de trafic (4.2.7.4)
	X
	6.2.4.10

	Limita de intervenție imediată pentru aliniament (4.2.8.1)
	 nu se aplica
	 

	  Limita de intervenție imediată pentru nivelmentul longitudinal (4.2.8.2)
	 nu se aplica
	 

	Limita de intervenție imediată pentru deformarea liniei (4.2.8.3)
	 nu se aplica
	 

	Limita de intervenție imediată a ecartamentului liniei ca defect izolat (4.2.8.4)
	 nu se aplica
	 

	Limita de intervenție imediată pentru supraînălțare (4.2.8.5)
	 nu se aplica
	 

	Limita de intervenție imediată pentru aparatele de cale (4.2.8.6)
	 nu se aplica
	 

	Lungimea utilă a peroanelor (4.2.9.1)
	X
	 

	Înălțimea peroanelor (4.2.9.2)
	X
	 

	Distanța peron-tren(4.2.9.3)
	X
	6.2.4.11

	Configurarea liniilor de-a lungul peroanelor (4.2.9.4)
	X
	 

	Variațiile maxime de presiuni în tuneluri (4.2.10.1)
	X
	6.2.4.12

	Efectul vânturilor laterale (4.2.10.2)
	X
	6.2.4.13

	Efectul aerodinamic asupra căii ferate cu balast (4.2.10.3)
	Punct deschis
	 

	Indicatoare de localizare (4.2.11.1)
	X
	 

	Conicitate echivalentă în exploatare (4.2.11.2)
	 nu se aplica
	 

	Sistemul de vidanjare a toaletelor (4.2.12.2)
	X
	6.2.4.14

	Instalații de curățare exterioară a trenurilor (4.2.12.3)
	X
	6.2.4.14

	Realimentarea cu apă (4.2.12.4)
	X
	6.2.4.14

	Realimentarea cu combustibil (4.2.12.5)
	X
	6.2.4.14

	Alimentare cu energie  electrică de la sol (4.2.12.6)
	X
	6.2.4.14

	Aplicarea componentelor de interoperabilitate
	 nu se aplica
	 


  Notă: X – caracteristica face obiectul evaluării.
             

Tabelul nr.2
Evaluarea subsistemului structural Energie de demonstrare a conformității prin IE
	Caracteristicile care trebuie evaluate (STI ENE)
	Linia existentă nu este supusă verificării CE
	Proceduri particulare de evaluare

	
	1
	2

	Tensiune și frecvență (4.2.3)
	X
	 

	Performanța alimentării cu energie electrică de tracțiune  (4.2.4)
	X
	6.2.4.1

	  Curentul în regim de staționare (4.2.5)
	X
	6.1.4.2

	Frânare cu recuperarea energiei  (4.2.6)
	X
	6.2.4.2

	Măsuri de coordonare a protecției electrice  (4.2.7)
	X
	6.2.4.3

	Armonici și efecte dinamice pentru sistemele de alimentare cu energie electrică de tracțiune în curent alternativ (4.2.8)
	X
	6.2.4.4

	Geometria liniei aeriene de contact (4.2.9)
	X
	 

	Gabaritul pantografului (4.2.10)
	X
	 

	Forța medie de contact (4.2.11)
	X
	 

	Comportamentul dinamic și calitatea captării curentului (4.2.12)
	X
	6.1.4.1, 6.2.4.5

	Spațierea pantografelor pentru proiectarea liniilor aeriene de contact (4.2.13)
	X
	 

	Materialul firului de contact (4.2.14)
	X
	 

	Sectoarele de separare a fazelor (4.2.15)
	X
	 

	Sectoarele de separare a sistemelor (4.2.16)
	X
	 

	Măsuri de protecție împotriva șocurilor electrice (4.2.18)
	X
	6.2.4.6

	Reguli de întreținere (4.5)
	X
	6.2.4.7


  Notă: X – caracteristica face obiectul evaluării.
             
2.4. cerințele pentru evaluatorul independent:
2.4.1. un evaluator independent selectat de solicitant efectuează demonstrația IE a conformității liniilor existente. Un evaluator independent poate fi o entitate externă sau o parte internă a administratorului de infrastructură;
2.4.2. în ceea ce privește infrastructura feroviară, un evaluator independent trebuie să dețină:
2.4.2.1. pregătire tehnică adecvată;
2.4.2.2. o cunoaștere satisfăcătoare a cerințelor referitoare la evaluare și o practică suficientă în efectuarea testelor implicate în aceasta;
2.4.2.3. capacitatea de a întocmi certificate de demonstrație IE și documente tehnice care constituie înregistrarea oficială a evaluărilor efectuate.
2.4.3. un evaluator independent din cadrul administratorului de infrastructură trebuie să îndeplinească următoarele cerințe:
2.4.3.1.evaluatorul și personalul său sunt identificabili din punct de vedere organizațional și au metode de raportare care le asigură imparțialitatea;
2.4.3.2. evaluatorul independent și personalul acestuia nu sunt responsabili pentru funcționarea sau întreținerea subsistemelor pe care le evaluează și nu pot desfășura activități care ar putea genera un conflict cu independența sau imparțialitatea evaluării.
2.5. declarație de demonstrație:
2.5.1. declarația IE de demonstrație și documentele însoțitoare sunt datate și semnate;
2.5.2. declarația respectivă este redactată în limbă română, la fel ca și dosarul tehnic și conține următoarele:
2.5.2.1. referințele la procedura care demonstrează conformitatea cu specificațiile tehnice de interoperabilitate pentru liniile existente;
2.5.2.2. denumirea, după caz, numele solicitantului și adresa completă a solicitantului sau a reprezentantului său autorizat;
2.5.2.3. o scurtă descriere a subsistemului;
2.5.2.4. numele și adresa evaluatorului independent care a efectuat demonstrarea nivelului de conformitate cu parametrii de bază ai specificațiilor tehnice de interoperabilitate;
2.5.2.5. referințele documentelor conținute în dosarul tehnic;
2.5.2.6. dispozițiile temporare sau definitive aplicabile privind funcționarea subsistemului, care trebuie respectate de entitățile responsabile de exploatarea și întreținerea acestuia; 
2.5.2.7. dacă este temporară, perioada de valabilitate a declarației IE de demonstrație;
2.5.2.8. identitatea semnatarului.
